
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 280 

7 Μαρτίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς Ιδρύματος με 
την επωνυμία "ΚΟΙΝΩΦΕΛΕΣ ΙΔΡΥΜΑ ΑΡΧΙΜΑΝ¬ 
ΔΡΙΤΗΣ ΠΡΟΚΟΠΙΟΣ ΠΑΠΑΔΟΠΟΥΛΟΣ", και κύ¬ 
ρωση του οργανισμού αυτού. 1 

Υπαγωγή στην άμεση διαχείριση του Υπουργείου Οι¬ 
κονομικών της υπέρ του Ελληνικού Δημοσίου και 
για την εκτέλεση ειδικού κοινωφελούς σκοπού, 
κληρονομιάς Δέσποινας Σωκρ. Λεωνιδοπούλου.... 2 

ΑΠΟΦΑΣΕΙΣ 

«Αποδοχή παραίτησης μέλους της Κεντρικής Νομο¬ 
παρασκευαστικής Επιτροπής». 3 


«Παράταση προθεσμίας υποβολής δηλώσεων και κα¬ 
ταβολής φόρων, τελών και εισφορών, καθώς και 
βεβαιωμένων χρεών για τη Δ.Ο.Υ ΠΑΡΑΜΥΘΙΑΣ».. 4 
Καθορισμός αριθμού μαθητών που θα απασχοληθούν 
σε φορείς του Δημόσιου Τομέα για πρακτική άσκη¬ 
ση κατά το σχολικό έτος 2001-2002. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς Ιδρύματος με την 
επωνυμία "ΚΟΙΝΩΦΕΛΕΣ ΙΔΡΥΜΑ ΑΡΧΙΜΑΝΔΡΙΤΗΣ 
ΠΡΟΚΟΠΙΟΣ ΠΑΠΑΔΟΠΟΥΛΟΣ", και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 2-11-1997 ιδιόγραφη διαθήκη του Αρχιμαν¬ 
δρίτη Προκόπιου Παπαδόπουλου του Βασ., που δημοσι- 
εύθηκε με το αριθμ. 295/1998 πρακτικό του Μον. Πρωτο¬ 
δικείου Κορίνθου με την οποία σύστησε κοινωφελές ίδρυ¬ 
μα με την επωνυμία "ΚΟΙΝΩΦΕΛΕΣ ΙΔΡΥΜΑ ΑΡΧΙ¬ 
ΜΑΝΔΡΙΤΗΣ ΠΡΟΚΟΠΙΟΣ ΠΑΠΑΔΟΠΟΥΛΟΣ", και με 
έδρα την πόλη της Κορίνθου. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 


3. Την από 21-9-2001 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. 1100383/1330/Α0006/31-10-2001 απόφα¬ 
ση του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στους Υφυπουρ¬ 
γούς Οικονομικών (ΦΕΚ 1485Β’). 

5. Την αριθμ. 6459/31-10-2001 κοινή απόφαση του 
Πρωθυπουργού και του Υπουργού Υγείας και Πρόνοιας 
με την οποία ανατέθηκαν αρμοδιότητες στους Υφυπουρ¬ 
γούς Υγείας και Πρόνοιας (ΦΕΚ 1480Β’). 

Με πρόταση του Υπουργού Εθνικής Παιδείας και θρη¬ 
σκευμάτων και των Υφυπουργών Οικονομικών και Υγείας 
και Πρόνοιας, αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: "ΚΟΙΝΩΦΕΛΕΣ ΙΔΡΥΜΑ ΑΡΧΙΜΑΝΔΡΙ¬ 
ΤΗΣ ΠΡΟΚΟΠΙΟΣ ΠΑΠΑΔΟΠΟΥΛΟΣ", η οποία έγινε από 
τον Αρχιμανδρίτη Προκόπιο Παπαδόπουλο του Βασ. με 
την από 2-19-97 Ιδιόγραφη διαθήκη του, που δημοσιεύ- 
θηκε με το αριθμ. 295/1998 πρακτικό του Μον.Πρωτοδι¬ 
κείου Κορίνθου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Υγείας και Πρόνοιας καιδιέπεται από τις διατάξεις της 
ανωτέρω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκδό- 
θηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατρία 
(13) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς Ιδρύματος 
με την επωνυμία "ΚΟΙΝΩΦΕΛΕΣ ΙΔΡΥΜΑ ΑΡΧΙΜΑΝΔΡΙ¬ 
ΤΗΣ ΠΡΟΚΟΠΙΟΣ ΠΑΠΑΔΟΠΟΥΛΟΣ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΚΟΙΝΩΦΕ¬ 
ΛΕΣ ΙΔΡΥΜΑ ΑΡΧΙΜΑΝΔΡΙΤΗΣ ΠΡΟΚΟΠΙΟΣ ΠΑΠΑΔΟ- 
ΠΟΥΛΟΣ", που συστήθηκε από τον Αρχιμανδρίτη Προκό¬ 
πιο Παπαδόπουλο με την από 2-11-1997 ιδιόγραφη δια- 

θήκη του που δημοσιεύθηκε με το αριθμ. 295/1998 πρα¬ 
κτικό Μον.Πρωτοδικείου Κορίνθου αποτελεί νομικό πρό¬ 
σωπο ιδιωτικού δικαίου και διέπεται από τις διατάξεις της 
ανωτέρω συστατικής πράξης, του παρόντος οργανισμού, 
του Α.Ν. 2039/1939 όπως κάθε φορά ισχύει ο νόμος αυτός 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Κόρινθος. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του Ιδρύματος είναι η διάθεση, ετησίως,τωντό- 
κωντων καταθέσεώντου, ως ακολούθως: 
α) Ποσοστό 30% θα προστίθεται στο κεφάλαιο, 
β) Ποσοστό 15% στο Γηροκομείο Ανδρών Κορίνθου 
γ) Ποσοστό 25% για οικονομική ενίσχυση κοριτσιών, 
που κατάγονται, και διαμένουν στο Λουτράκι, για την αντι¬ 
μετώπιση των δαπανών του γάμου τους 
δ) Ποσοστό 15% σε μαθητη ή μαθήτρια του Λυκείου 
Λουτρακιού, ως βραβείο, για την καλύτερη εργασία θρη¬ 
σκευτικού περιεχομένου 

ε) Ποσοστό 15% στη νεωκόρο και ψάλτες του Ι.Ν. Αγίου 
Φανουρίου Λουτρακιού. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ποσό δραχμών είκοσι εννέα εκατομμυρίων 
(29.000.000), πλέον τόκων, το οποίο είναι κατατεθειμένο 
στην Εθνική Τράπεζατης Ελλάδος Α.Ε., - Κατάστημα Λου¬ 
τρακιού. 

β) Το τίμημα της εκποίησης οικοπέδου, που βρίσκεται 
στο Λουτράκι στη θέση "ΛΕΙΒΑΔΑΚΙ" εκτάσεως 1.035 τ.μ. 

2. - Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οπιουδήποτε 
φυσικού ή νομικού προσώπου προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους εκάστοτε: 

1) Σεβασμιότατο Μητροπολίτη Κορινθίας 

2) Πρόεδρο Πρωτοδικών Κορίνθου 

3) Δήμαρχο Λουτρακιού - Περαχώρας 

4) Λυκειάρχη Λουτρακιού 

5) Αστυνομικό Διευθυντή Λουτρακιού 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτελόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 


λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και εκτάκτως όποτε το ζητήσει ο Πρόεδρος ή 
τρία (3) από τα μέλη του, με γραπτή αίτησή του προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας η γνώμη με την οποία συντάσσεται ο 
Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις (3) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20-12-1939 βασιλικού διατάγματος (ΦΕΚ 552, 
τ.Α’). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού και 
του παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις, γενικότε¬ 
ρα, της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται από αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον πέντε (5) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σε 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί, όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 


υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

1. Το Διοικητικό Συμβούλιο του ιδρύματος καλεί με προ¬ 
κήρυξη - πρόσκληση του κάθε χρόνο, όλες τις ενδιαφε- 
ρόμενες που δικαιούνται οικονομική ενίσχυση για την 
αντιμετώπιση των δαπανών του γάμου τους, να υποβάλ¬ 
λουν σ’ αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του ιδρύματος, να 
τοιχοκολλείται με αποδεικτικό, έξω από τα γραφεία του 
ιδρύματος και του Δημοτικού Καταστήματος του Δήμου 
Λουτρακιού - Περαχώρας, καθώς και έξω από τους Ιε¬ 
ρούς Ναούς Λουτρακιού, και να δημοσιεύεται μιά φορά 
σε μία τοπική, κατά προτίμηση ημερήσια, εφημερίδα της 
περιφέρειας του ιδρύματος. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι 
ισχύουσες κάθε φορά διατάξεις του Αστικού Κώδικα την 
σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Είναι άγαμες ή έχουν παντρευτεί στο αμέσως προη¬ 
γούμενο ημερολογιακό έτος, από το έτος απονομής της 
οικονομικής ενίσχυσης. 

δ) Να είναι γραμμένες στα δημοτολόγια του Δήμου Λου¬ 
τρακιού - Περαχώρα. 

ε) Να διαμένουν μόνιμα στο Λουτράκι. 

3. Το Διοικητικό Συμβούλιο, μετά τη λήξη της παραπά¬ 
νω προθεσμίας, εξετάζει τις αιτήσεις και τα λοιπά δικαιο- 
λογητικά που υποβλήθηκαν και επιλέγει - ανακηρύσσει, 
με αιτιολογημένη απόφασή του, τις νέες που θα ενισχυ- 
θούν οικονομικά για την αντιμετώπιση των δαπανών του 
γάμου τους. 

Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενί¬ 
σχυσης και έχουν τα ίδια προσόντα, είναι μεγαλύτερος 
από τον αριθμό των οικονομικών ενισχύσεων που πρόκει¬ 
ται να δοθούν, η επιλογή μεταξύ αυτών, γίνεται από το Δι¬ 
οικητικό Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικό 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό Συμβούλιο του ιδρύματος 
καλεί τις ενδιαφερόμενες με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσει τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης. 

4. Η απόφαση εκλογής και ανακήρυξης των δικαιούχων 
τοιχοκολλείται, την ίδια ή την επόμενη ημέρα, έξω από τα 
γραφεία του ιδρύματος και του Δημοτικού καταστήμα¬ 
τος, καθώς και έξω από τους Ιερούς Ναούς του Λουτρα¬ 
κιού, με αποδεικτικό που θα υπογράφεται από το Γραμ¬ 
ματέα ή άλλο εξουσιοδοτημένο υπάλληλο του ιδρύματος 
και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) ημέρες από την τοιχο¬ 
κόλληση αυτής. 

Η ένσταση αυτή καταθέτεται με απόδειξη παραλαβής 
στο Γραμματέα ή σε άλλο μέλος του Διοικητικού Συμβου¬ 
λίου του ιδρύματος, που τυχόν έχει οριστεί προς τούτο 
από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το Πι¬ 
στωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τ ράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικό όλων 
των υποψηφίων και τα λοιπά έγγραφα εκλογής και ανα¬ 
κήρυξης των δικαιούχων, ως και τις σχετικές απόψεις του 
Διοικητικού Συμβουλίου, για τις ενστάσεις αυτές, στο 
Υπουργείο Οικονομικών, το οποίο αφού ελέγξει αν τηρή¬ 
θηκαν ή όχι οι διατάξεις της συστατικής πράξης του ιδρύ¬ 
ματος, του παρόντος οργανισμού και των σχετικών νό¬ 
μων, τα παραπέμπει με σχετική εισήγηση του στο Συμ¬ 
βούλιο Εθνικών Κληροδοτημάτων προς γνωμοδότηση. 

Μετά την παραπάνω γνωμοδότηση του Συμβουλίου 
Εθνικών Κληροδοτημάτων για το βάσιμο ή όχι των ενστά¬ 
σεων, εκδίδεται κοινή απόφαση του Υπουργού Οικονομι¬ 
κών καιτου εκ σκοπού αρμόδιου Υπουργού, με την οποία 
είναι δυνατό να εγκριθούν ή να απορριφθούν ή να τροπο¬ 
ποιηθούν οι σχετικές αποφάσεις του Διοικητικού Συμβου¬ 
λίου του ιδρύματος, ως προς μία ή περισσότερες υποψή¬ 
φιες ή και να διαταχθεί η επανάληψη όλης της διαδικα¬ 
σίας επιλογής και ανακήρυξης των δικαιούχων της 
οικονομικής ενίσχυσης. 

7. Αν κάποια από τις δικαιούχες δεντελέσειτο γάμο της 
ή πεθάνει άγαμη μέσα σε διάστημα πέντε (5) ετών από την 
χρονολογία επιλογής της ή τελέσει το γάμο της μέσα 
στην προθεσμία αυτή αλλά δεν αναλάβει το ποσό της οι¬ 
κονομικής ενίσχυσης μέσα σε δύο (2) έτη από την τέλεση 
του γάμου της, τα ποσά του κεφαλαίου και των τόκων της 
οικονομικής ενίσχυσης επαναφέρονται, έπειτα από από¬ 
φαση του Διοικητικού Συμβουλίου, στο λογαριασμό κα¬ 


ταθέσεων του ιδρύματος για τη χορήγηση περισσοτέρων 
οικονομικών ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κ.λ.π.), τότε τα αδιάθετα ποσά μεταφέ- 
ρονται στο επόμενο έτος με ανάλογη αύξηση του αριθμού 
των οικονομικών ενισχύσεων. 

9. Ο αριθμός των οικονομικών ενισχύσεων που θα δο¬ 
θούν καιτο ποσό καθεμιάς απ’ αυτές, καθορίζεται με από¬ 
φαση του Διοικητικού Συμβουλίου του ιδρύματος, ανάλο¬ 
γα με το ύψος των ετησίων εσόδων αυτού και τις οικονο¬ 
μικές συνθήκες που επικρατούν. 

Άρθρο 10 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεςι των άρθρων 101 και 102 
του Α.Ν. 2039/1939 καιτου από 20-12-1939 σχετικού βα¬ 
σιλικού διατάγματος (ΦΕΚ552, τ.Α’). 

Άρθρο 11 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 13 

Διάλυση του Ιδρύματος - Τύχη Περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτε λόγο, η περιουσία του περιέρχεται στο Δήμο Λου¬ 
τρακιού - Περαχώρας, ως κεφάλαιο αυτοτελούς διαχείρι¬ 
σης για την εκπλήρωση των σκοπώντου άρθρου 2 του πα¬ 
ρόντος Οργανισμού. 

Στον Υπουργό Εθνικής Παιδείας και Θρησκευμάτων και 
στους Υφυπουργούς Οικονομικών και Υγείας και Πρόνοι¬ 
ας, αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 22 Φεβρουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ.ΠΑΙΔΕΙΑΣ & ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

ΔΗΜ.ΘΑΝΟΣ 
-♦- 

( 2 ) 

Υπαγωγή στην άμεση διαχείριση του Υπουργείου Οικονο¬ 
μικών της υπέρ του Ελληνικού Δημοσίου και για την 
εκτέλεση ειδικού κοινωφελούς σκοπού, κληρονομιάς 
Δέσποινας Σωκρ. Λεωνιδοπούλου. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Ι.Την αριθ. 8299/14-11-1940 δημόσια διαθήκη της Δέ¬ 
σποινας Λεωνιδοπούλου, η οποία δημοσιεύθηκε με το 
υπ'αριθ. 2511/1977 πρακτικό του Μον. Πρωτοδικείου 
Αθηνών, με την οποία αφέθηκε κληρονομιαία περιουσία 
υπέρτου Ελληνικού Δημοσίου, προκειμένου τούτο να λει¬ 
τουργήσει Γηροκομείο. 

Την αριθ. 4438/714/3-6-80 πράξη του Υπουργού Οικο¬ 
νομικών (ΦΕΚ 41/12-6-80), με την οποία έγινε αποδεκτή η 
εν λόγω κληρονομιά. 

3. Τις διατάξεις των άρθρων 36 παρ.1 και46παρ.1 του 
Α.Ν. 2039/1939. 

4. Την από 24-9-2001 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

5. Την αριθμ. 1100383/1330/Α0006/31 -10-2001 (ΦΕΚ 
1485 Β) κοινή απόφαση του Πρωθυπουργού και του 
Υπουργού Οικονομικών σχετικά με την ανάθεση αρμοδιο¬ 
τήτων στους Υφυπουργούς Οικονομικών. 

Με πρόταση του Υφυπουργού Οικονομικών αποφασί¬ 
ζουμε: 

Άρθρο μόνο 

Υπάγουμε στην άμεση διαχείριση του Υπουργείου Οι¬ 
κονομικών την κληρονομιαία περιουσία της Δέσποινας 
Λεωνιδοπούλου, η οποία αφέθηκε στο Ελληνικό Δημόσιο 
με την αριθμ. 8299/14-11-1940 δημόσια διαθήκη της που 
δημοσιεύθηκε με το αριθμ. 2511/1977 πρακτικό του 
Μον.Πρωτοδικείου Αθηνών. 

Η περιουσία αυτή συνίσταται: α) Από ένα οικόπεδο με 
παλαιό οικία εκτάσεως 225 τ.μ., το οποίο βρίσκεται στην 
κτηματική περιοχή του Δήμου Αθηναίων επί της οδού Αί¬ 
νου 52. 

β) Από δύο συνεχόμενα οικόπεδα, με την επ'αυτών πα¬ 
λαιών κτισμάτων (οικιών) εκτάσεως (του καθενός) 274,6 


τ.μ., που βρίσκονται στην κτηματική περιοχή της Ηλιου¬ 
πόλεως Αττικής, επί της οδού Νόστου ήδη Μαρίνου Αντύ- 
πα 7-9, προκειμένου να κάνει σ'αυτά Γηροκομείο με την 
ονομασία "Γηροκομείο Αδελφών Εριφύλης και Δέσποινας 
Λεωνιδοπούλου" ενισχυόμενο οικονομικά από το τίμημα 
της πώλησης του ακινήτου στο Δήμο Αθηναίων επί της 
οδού Αίνου 52. 

Στον Υφυπουργό Οικονομικών αναθέτουμε τη δημοσί¬ 
ευση και εκτέλεση του παρόντος Διατάγματος. 

Αθήνα, 28 Ιανουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Α ΠΟΦΑΣΕΙ Σ 

Αριθ. Υ144 (3) 

Αποδοχή παραίτησης μέλους της Κεντρικής Νομοπαρα¬ 
σκευαστικής Επιτροπής. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις του άρθρου 5 της απόφασης του 
Υπουργού Προεδρίας Κυβερνήσεως Α’ 5257/26.4.1982 
«Αναμόρφωση συλλογικών οργάνων γνωμοδοτικής και 
αποφασιστικής αρμοδιότητας του Υπουργείου Προε¬ 
δρίας της Κυβερνήσεως». (ΦΕΚ Β’ 211). 

2. Τις διατάξεις του άρθρου 11 του Ν. 1299/1982 «Ορ¬ 
γάνωση Υπηρεσιών Πρωθυπουργού» (ΦΕΚ Α’ 129). 

3. Τις διατάξεις του άρθρου 13 παρ. 1 και 4 του Ν. 
1558/1985 «Κυβέρνηση και κυβερνητικά όργανα» (ΦΕΚ Α’ 
137). 

4. Τις διατάξεις του Π.Δ 86/1996 «Γενική Γραμματεία 
του Υπουργικού Συμβουλίου» (ΦΕΚ Α’ 70). 

5. Την υπ’ αριθμ. 37/8.1.1998 κοινή απόφαση του Πρω¬ 
θυπουργού και του Υπουργού Οικονομικών «Οργάνωση 
καιλειτουργίατης Κεντρικής Νομοπαρασκευαστικής Επι¬ 
τροπής (ΚΕ.Ν.Ε)» (ΦΕΚ Β’ 1), όπως τροποποιήθηκε με τις 
όμοιες αποφάσεις 1905/9.6.1998 (ΦΕΚ Β’ 582) και 1768/ 
20.6.2001 (ΦΕΚ Β’ 782). 

6. Την απόφασή μας Υ 70/3.2.1998 «Συγκρότηση της Κε¬ 
ντρικής Νομοπαρασκευαστικής Επιτροπής (ΚΕ.Ν.Ε)» 
(ΦΕΚ Β’ 61). 

7. Την απόφασή μας Υ 50/4.2.2000 «Παράταση της θη¬ 
τείας των μελών της Κεντρικής Νομοπαρασκευαστικής 
Επιτροπής» (ΦΕΚ Β’ 103). 

8. Την απόφασή μας Υ 620/19-12-2000 «Παράταση της 
θητείαςτων μελώντης Κεντρικής Νομοπαρασκευαστικής 
Επιτροπής» (ΦΕΚΒ’ 1572). 

9. Την από 31-12-2001 επιστολή παραίτησης του μέ¬ 
λους της Κεντρικής Νομοπαρασκευαστικής Επιτροπής 
Ιωάννη Σαρμά, Συμβούλου του Ελεγκτικού Συνεδρίου. 

Αποφασίζουμε 

Αποδεχόμαστε την παραίτηση, από 1-1-2002, του μέ¬ 
λους της Κεντρικής Νομοπαρασκευαστικής Επιτροπής 
Ιωάννη Σαρμά, που υποβλήθηκε με την από 31-12-2001 
επιστολή του. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Μαρτίου 2002 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ. 1009220/457-20/0016 (4) 

«Παράταση προθεσμίας υποβολής δηλώσεων και κατα¬ 
βολής φόρων, τελών και εισφορών, καθώς και βεβαιω¬ 
μένων χρεών για τη Δ.Ο.Υ ΠΑΡΑΜΥΘΙΑΣ». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τη διάταξη του άρθρου 8 του Ν. 1284/1982 (ΦΕΚ 
114/Α’), με την οποία εξουσιοδοτείται ο Υπουργός Οικο¬ 
νομικών να παρατείνει με αποφάσεις του τις προθεσμίες 
καταβολής βεβαιωμένων χρεών προς το Δημόσιο και 
προς τρίτους. 

2) Τις διατάξεις του άρθρ. 5του Ν.Δ. 356/74 (ΚΕΔΕ). 

3) Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή δηλώσεων, σε εξαιρετι¬ 
κές περιπτώσεις. 

4) Τις παρακάτω διατάξειςτου Ν. 2859/00 όπως ισχύουν: 

α) της παραγράφου 9 του άρθρου 38 β) της παραγρά¬ 
φου 3 του άρθρου 64 

5) Τις διατάξειςτου Ν. 2238/1994 (ΦΕΚ 151 Α) 

6) Το γεγονός ότι στις 311ανουάριου 2002 η διακοπή πα¬ 
ροχής ηλεκτρικού ρεύματος από τη ΔΕΗ είχε σαν αποτέ¬ 
λεσμα να καταστεί αδύνατη η εξυπηρέτηση των πολιτών 
από τη Δ.Ο.Υ. Παραμυθιάς. 

7) Την κοινή απόφαση του Πρωθυπουργού και του 
Υπουργού των Οικονομικών 1100383/1330/Α006/31-10- 
2001 (ΦΕΚ 1485 Τ-Β), με την οποία ανατίθενται αρμοδιό¬ 
τητες του Υπουργού στους Υφυπουργούς Οικονομικών. 

8) Τη διαπίστωση ότι από την απόφαση αυτή δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Παρατείνεται μέχρι 1 Φεβρουάριου 2002 η προθεσμία 
υποβολής δηλώσεων, καταβολής φόρων, τελών και ει¬ 
σφορών, καθώς και πάσης φύσεως βεβαιωμένων χρεών 
προς το Δημόσιο και προς Τρίτους που έληγε στις 31-1- 
2002, για τη Δ.Ο.Υ Παραμυθιάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 40031 (5) 

Καθορισμός αριθμού μαθητών που θα απασχοληθούν σε 
φορείς του Δημόσιου Τομέα για πρακτική άσκηση κα¬ 
τά το σχολικό έτος 2001-2002. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

Α) Τις διατάξειςτου Ν.Δ. 212/69 "Περί οργανώσεως και 


διοικήσεως του Οργανισμού Απασχολήσεως Εργατικού 
Δυναμικού", (Φ.Ε.Κ. 112/Α/14-06-69). 

Β) Τις διατάξεις του Π.Δ. 368/89 "Οργανισμός Υπουρ¬ 
γείου Εργασίας", (Φ.Ε.Κ. 163/Α/16-06-89) και του Ν.Δ. 
372/95 "μεταφορά της Γενικής Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας", (Φ.Ε.Κ. 
201/Α/14-09-95). 

Γ) Τις διατάξεις του άρθρου 6 του από 3/6.6.52 Β.Δ. "Πε¬ 
ρί εκπαιδεύσεως μαθητών-τεχνιτών", (Φ.Ε.Κ. 157/Α/6-06- 
52) και του άρθρου 94 παρ. 3του Ν. 1566/85 "Δομή καιλει- 
τουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις", (Φ.Ε.Κ. 167/Α/30-09-85). 

Δ) Τις διατάξεις του Ν.1256/82,(Φ.Ε.Κ. 65/Α/31-05-82) 
και του άρθρου 51 του Ν. 1892/90, (Φ.Ε.Κ. 101/Α/31-07- 
90). 

Ε) Τις διατάξειςτου Ν. 2640/98, "Δευτεροβάθμιατεχνι- 
κή-επαγγελματική εκπαίδευση και άλλες διατάξεις", 
(Φ.Ε.Κ. 206/Α/3-09-98). 

ΣΤ) Την αριθμ. 40026/17.2.1999 κοινή Απόφαση των 
Υπουργών Εθνικής Παιδείας και Θρησκευμάτων και Ερ¬ 
γασίας και Κοινωνικών Ασφαλίσεων, (Φ.Ε.Κ. 171/Β/1999). 

Ζ) Την σχετική πρόταση του Δ.Σ. του ΟΑΕΔ (απόφαση 
213/2/22-01-2002 καιέγγραφο Β 104073/2002). 

Η) Την απόφαση του Υπουργού Εργασίας 80087/ 
24.10.96 "Μεταβίβαση αρμοδιοτήτων του Υπουργού Ερ¬ 
γασίας και Κοινωνικών Ασφαλίσεων και εξουσία υπογρα¬ 
φής στον Γενικό Γραμματέα του Υπουργείου, το Γενικό 
Γραμματέα Διαχείρισης Κοινοτικών και άλλων Πόρων και 
στον Ειδικό Γ ραμματέα του Διοικητικού Τομέα Πολιτικού 
Σχεδιασμού, Προϋπολογισμού και Μελετών, Γενικούς Δι¬ 
ευθυντές, Προϊσταμένους Διευθύνσεων και Τμημάτων", 
(Φ.Ε.Κ. 992/Β/31-10-96). 

Ο) Ότι από τις διατάξεις της απόφασης αυτής δεν θα 
προκληθεί δαπάνη σε βάρος του ΟΑΕΔ, αποφασίζουμε, 

Καθορίζουμε τον αριθμό των μαθητών των ΤΈΈ. Μα¬ 
θητείας Α’ κύκλου του ΟΑΕΔ, που θα απασχοληθούν για 
πρακτική άσκηση σε φορείςτου Δημόσιου Τομέα, κατά το 
σχολικό έτος 2001-2002, ως εξής: 


1. ΓΈ.Σ 

108 

Μαθητές 

2. ΓΈ.Α 

158 

» 

3. ΓΈ.Ν 

109 

» 

4. Ο.ΤΈ 

100 

» 

5. Ε.Α.Β 

152 

» 

6. ΔΈ.Η 

650 

» 

7. Ε.Υ.Δ.Α.Π 

12 

» 

8. Ε.Ο.Ε.Λ 

110 

» 

9. Π.Υ.Ρ.Κ.Α.Λ 

20 

» 

10.Ο.Λ.Π. 

11 

» 

11.Υ.Π.Α. 

38 

» 

12. ΟΛΥΜΠΙΑΚΗ 

ΑΕΡΟΠΟΡΙΑ 

220 

» 

13. Ε.Ρ.Τ. 

75 

» 

14. ΠΕΡ/ΚΟ ΝΟΣΟΚΟΜΕΙΟ 

ΑΤΤΙΚΗΣ Κ.Α.Τ. 

6 

» 

15. ΑΓΡΟΤΙΚΗ ΤΡΑΠΕΖΑ 17 

16. ΤΑΜΕΙΟ ΠΑΡ/ΚΩΝ 
&ΔΑΝΕΙΩΝ 

ΑΘΗΝΩΝ 13 

17. ΤΑΜΕΙΟ ΠΑΡ/ΚΩΝ 

& ΔΑΝΕΙΩΝ ΘΕΣ/ΚΗΣ 3 

18. ΤΑΜΕΙΟ ΠΑΡ/ΚΩΝ & 

ΔΑΝΕΙΩΝ ΠΑΤΡΑΣ 2 

19. ΔΕΚΤΕ ΙΛΙΟΥ 1 

20. Δήμος Περιστεριού 17 

21. Δήμος Νίκαιας 1 

22. Δήμος Σπάτων 1 

23. Δήμος Μαραθώνα 1 

24. Δήμος Ελληνικού 4 

25. Δήμος Ευόσμου Θεσ/κης 25 

26. Δήμος Συκεών Θεσ/κης 14 

27. Δήμος Πολίχνης Θεσ/κης 8 

28. Δήμος Θεσ/κης 6 

29. Δήμος Μενεμένης Θεσ/κης 15 

30. Δήμος Νεάπολης Θεσ/κης 3 

31. Αριστοτέλειο Πανεπιστήμιο 

Θεσ/κης 2 

32. Ταμείο Προνοίας Δικηγόρων 

Θεσ/κης 3 

33. Δημοτικός Παιδικός Σταθμός 

Λαγκαδά 2 

34. Εταιρία Ύδρευσης Αποχέτευσης 

Θεσ/κης 31 

35. Περιφέρεια Κεντρικής 

Μακεδονίας 1 

36. ΚΕΠΕΠ "Άγιος Δημήτριος" 5 

37. Δημοτική Επιχείρηση Τοπικής 


Μαθητές 


Ανάπτυξης Σίνδου Θεσ/κης 

1 

Μαθητές 

38. ΔΕΤΑ Ιωνία θεσ/κης 

2 

» 

39. Ψυχιατρικό Νοσοκομείο 



Θεσ/κης 

30 

» 

40. Νομαρχιακό Νοσοκομείο 



Θεσ/κης "Γ εώργιος Γ εννηματάς" 

2 

» 

41. Γ ενικό Περιφερειακό Νοσοκομείο 


Θεσ/κης "Γεώργιος Παπανικολάου" 9 

» 

42. Γενικό Περιφερειακό 



Νοσοκομείο Καβάλας 

23 

» 

43. ΔΕΥΑΚ Καβάλας 

12 

» 

44. Νοσοκομείο Κιλκίς 

10 

» 

45. Δ.Ε.Υ.Α. Κιλκίς 

5 

» 

46. Δήμος Ορφανού Καβάλας 

1 

» 

47. Δήμος Κρουσσών Κιλκίς 

5 

» 

48. Δήμος Πολυκάστρου Κιλκίς 

8 

» 

49. Δήμος Γουμένισσας Κιλκίς 

5 

» 

50. Δήμος Ευρωπού Κιλκίς 

4 

» 

51. Δήμος Αιτωλικού Αιτ/νίας 

1 

» 

52. Δήμος Φιλώτα Φλώρινας 

5 

» 

53. Δήμος Κάτω Κλινών Φλώρινας 

1 

» 

54. ΥΠΑ Κρατικός Αερολιμένας 



Θεσ/κης "Μακεδονία" 

11 

» 

55. ΥΠΑ Κρατικός Αερολιμένας 



Καβάλας 

1 

» 

56. Υπουργείο Πολιτισμού 

20 

» 

57. Δήμος Μυτιλήνης 

2 

>» 


Σύνολο 2102 Μαθητές 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2002 
Με εντολή Υπουργού 
Η Διευθύντρια 
Μ. ΤΣΑΡΟΥΧΑ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 

Θ-ΓΤΙ3Μ: \Λ/θ5ΐΤΙ33ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































